**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-13/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. augusztus 11-én** megtartott rendkívüli nyílt üléséről. Az ülés kezdete: *1300óra*

**Jelen vannak**: Krachun Szilárd polgármester

Darabos Józsefné, Farkas Attila, Ferenczi Sándor, Tornóczky Gábor képviselő-testületi tagok (összesen: 5 fő)

**Tanácskozási joggal megjelent:** dr. Brandt Huba osztályvezető

**Meghívott vendég**: Kaszásné Horeczky Krisztina a Bátaapáti Óvoda és Konyha vezetője

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel mind a 4 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 5 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**1.)****Óvodavezetői pályázat elbírálása**

Előadó: Krachun Szilárd polgármester (írásbeli előterjesztés)

**2.) A 2022. évi TETT támogatási összeg felosztásának módosítása**

Előadó: Krachun Szilárd polgármester (írásbeli előterjesztés)

**3.) Egyebek**

**Zárt ülés:**

**1.)****Kérelmek megtárgyalása**

**Napirendi pontok tárgyalása:**

**1.)****Óvodavezetői pályázat elbírálása**

Előadó: Krachun Szilárd polgármester (szóbeli előterjesztés)

Krachun Szilárd polgármester elmondta, hogy korábban a testület határozott pályázati kiírás közzétételére a Bátaapáti Óvoda és Konyha intézményvezetői munkakörének betöltésére. A pályázati kiírás a Közigazgatási Állásportálon megjelent. A megadott határidőig az óvodavezetői pályázatra egyetlen egy pályázat érkezett, Kaszásné Horeczky Krisztináé, a jelenlegi óvodavezetőé. A pályázati anyag kiküldésre került a véleményező bizottsági tagoknak, akik javasolták, hogy továbbra is Kaszásné Horeczky Krisztina lássa el az óvodavezetői feladatokat. Kérte a képviselőket, hogy mondják el véleményüket a pályázati dokumentummal kapcsolatban.

Tornóczky Gábor képviselő az alábbi kérdéseket tette fel Kaszásné Horeczky Krisztina óvodavezető részére:

* Az elmúlt évek gyermeklétszám adatai megtalálhatók a pályázatban, és az elkövetkezendő 2 év létszámalakulásáról van-e információja?
* A pályázatban a nevelés kereteinél olvasható, hogy a fejlesztési tervek felosztásánál az őselemek jelképrendszerét követik. Mit kell ez alatt érteni, az adott elemhez kapcsolódik a nevelési terület anyaga?
* A humán erőforrási feladatoknál olvasható, a megfelelő, elkötelezett kolléga megtalálása. Milyen elvárásai vannak a felveendő pedagógussal kapcsolatban? Továbbá a fejlesztőpedagógus bevonása hány gyermeket érintene?
* A tárgyi erőforrások fejlesztésénél olvasható az óvoda állapotmegóvását célzó munkálatok és az óvoda udvarának szépítése. Az elkövetkezendő 5 éves vezetői ciklusra vannak –e konkrét elképzelései? Mert az önkormányzat, mint az óvoda működtetője, a költségvetésébe majd betervezhetné ezeket az elképzeléseket.

Kaszásné Horeczky Krisztina óvodavezető az alábbi válaszokat adta a feltett kérdésekre.

* A védőnőtől szokta elkérni az adatokat, de most még nem egyeztetett vele. Ha megnézzük a települést, akkor arra a következtetésre jutunk, hogy nem sok gyermek született. Jelenleg 11 nagycsoportos gyermek van, ha ők a következő évben elmennek iskolába, akkor jóval kevesebb gyermek fog maradni. Viszont a környező településekről is érkeznek gyermekek az óvodába.
* Ez egy nagyon kidolgozott nevelési program, 2013-ban a TÁMOP révén kapcsolódtak a kompetencia alapú óvodai programhoz, és onnantól alkalmazták ezt a rendszert, melyet éveken keresztül nagyon szigorúan ellenőriztek. Előszőr kicsit idegen volt számukra ez a nevelési program, mert korábban az óvodai nevelés az ünnepek, hagyományok köré épült. Most is beépítik a mindennapokba az őselemeket, de visszatértek az ünnepek, hagyományok köré.
* Korábban úgy határozta meg a pályázati kiírásban, hogy az óvónőnek legyen 3-5 év tapasztalata, de most már nincs ilyen kikötés, a pályakezdőt is alkalmazná. De sajnos így sem jelentkezett senki. A nevelési tanácsadó előírása szerint két gyermeknek lenne szüksége fejlesztőpedagógusra, egyik gyermeknek heti két alkalommal, a másik gyermeknek heti egy alkalommal. A nevelési tanácsadó fejlesztőpedagógust nem ad külön, hanem a logopédus látja el ezt a feladatot, ezért próbál keresni egy fejlesztőpedagógust.
* Az akadálymentesítés kialakítása, amit majd meg kellene oldani, de egyelőre nincs rá szükség. Az óvoda épülete és az eszközök teljesen rendben vannak, ott nincs szükség fejlesztésre.

Darabos Józsefné képviselő megkérdezte, hogy Illés Alexandra végzettsége nem alkalmas arra, hogy az óvodában dolgozzon?

Kaszásné Horeczky Krisztina óvodavezető elmondta, hogy korábban beszéltek már erről, és sajnos nem ilyen végzettsége van. Gondolkozott már a pedagógiai asszisztens alkalmazásában, de az állam nem támogatja 1 csoportos óvódáknál, és nem kapnának normatívát utána.

Krachun Szilárd polgármester javasolta, hogy mivel a Képviselő-testület eddig is elégedett volt Kaszásné Horeczky Krisztina vezetői munkájával, a pályázatát fogadják el, és további 5 évre bízzák meg az óvoda vezetésével. A vezetői pótlék összegét a Kjt. 70.§ (2) bekezdés b) pontja valamint a nemzeti köznevelésről szóló 2011. évi CXC. törvény 8. melléklete alapján 109.620,- forint összegben javasoljam megállapítani.

A képviselők a polgármester javaslatával egyetértettek és Kaszásné Horeczky Krisztinának jó munkát kívántak ez elkövetkezendő 5 évre.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (VIII.11.) Képviselő-testületi határozat*

*a Bátaapáti Óvoda és Konyha magasabb vezetői beosztásának ellátására vonatkozó pályázat elbírálásáról*

*Bátaapáti Község Önkormányzatának Képviselő-testülete megtárgyalta a Bátaapáti Óvoda és Konyha óvodavezető (magasabb vezető) munkakör betöltésére érkezett pályázatot és szakértői bizottság véleményével összhangban úgy dönt, hogy az intézmény vezetésével Kaszásné Horeczky Krisztinát bízza meg 2022. augusztus 16. napjától, 2027. augusztus 15. napjáig.*

*Az óvodavezető illetményét a közalkalmazottak jogállásáról szóló 1992. évi XXXIII. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezési szerint kell megállapítani.*

*A képviselő-testület a vezetői pótlék összegét a Kjt. 70.§ (2) bekezdés b) pontja valamint a nemzeti köznevelésről szóló 2011. évi CXC. törvény 8. melléklete alapján* 109.620,- f*orint összegben állapítja meg.*

*A képviselő-testület felhatalmazza a polgármestert, hogy a magasabb vezetői megbízással kapcsolatos intézkedéseket tegye meg.*

*Határidő: azonnal*

*Felelős: Krachun Szilárd polgármester*

*Határozatról értesül: Kaszásné Horeczky Krisztina, Bonyhádi Közös Önkormányzati Hivatal Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete *5 igen szavazattal, 0 nem szavazattal, 0 tartózkodással* a következő határozatot hozta:

**89/2022. (VIII.11.) Képviselő-testületi határozat**

**a Bátaapáti Óvoda és Konyha magasabb vezetői beosztásának ellátására vonatkozó pályázat elbírálásáról**

Bátaapáti Község Önkormányzatának Képviselő-testülete megtárgyalta a Bátaapáti Óvoda és Konyha óvodavezető (magasabb vezető) munkakör betöltésére érkezett pályázatot és szakértői bizottság véleményével összhangban úgy dönt, hogy az intézmény vezetésével Kaszásné Horeczky Krisztinát bízza meg 2022. augusztus 16. napjától, 2027. augusztus 15. napjáig.

Az óvodavezető illetményét a közalkalmazottak jogállásáról szóló 1992. évi XXXIII. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezési szerint kell megállapítani.

A képviselő-testület a vezetői pótlék összegét a Kjt. 70.§ (2) bekezdés b) pontja valamint a nemzeti köznevelésről szóló 2011. évi CXC. törvény 8. melléklete alapján 109.620,- forint összegben állapítja meg.

A képviselő-testület felhatalmazza a polgármestert, hogy a magasabb vezetői megbízással kapcsolatos intézkedéseket tegye meg.

Határidő: azonnal

Felelős: Krachun Szilárd polgármester

Határozatról értesül: Kaszásné Horeczky Krisztina, Bonyhádi Közös Önkormányzati Hivatal Bátaapáti Kirendeltségének gazdálkodási főelőadója

**2.) A 2022. évi TETT támogatási összeg felosztásának módosítása**

Előadó: Krachun Szilárd polgármester (írásbeli előterjesztés)

Krachun Szilárd polgármester röviden ismertette az írásbeli előterjesztést, nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**90/2022. (VIII.11.) Képviselő-testületi határozat**

**a 2022. évi TETT támogatási összeg felosztásának módosításáról**

Bátaapáti Község Önkormányzatának Képviselő-testülete a Társadalmi Ellenőrző Tájékoztató Társulástól kapott 2022. évi **171.327.300,-** forint támogatási összeg felosztását az alábbiak szerint kívánja módosítani:

1. Működésre: **90.481.593,- Ft**
2. Felhalmozásra **80.845.707,- Ft.**

***Mindösszesen:* 171.327.300,-** ***Ft***

*A Képviselő-testület ezzel egyidejűleg a 32/2022.(IV.06.)* *számú határozatát hatályon kívül helyezi.*

Határidő: azonnal

Felelős: Krachun Szilárd polgármester

Határozatról értesül: Társadalmi Ellenőrző Tájékoztató Társulás, Bonyhádi Közös Önkormányzati Hivatal Bátaapáti Kirendeltségének gazdálkodási főelőadója

**3.) Egyebek**

Krachun Szilárd polgármester elmondta, hogy korábban határoztak a templom és a temető megvásárlásáról, viszont az ügyvéd úr jelezte, hogy az adásvételi szerződés elkészítéséhez szükséges a megvásárlandó ingatlanok egyenkénti vételára, ezért szükséges a korábban hozott határozatot ennek megfelelően módosítani.

A képviselők a polgármester felvetését tudomásul vették.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (VIII.11.) Képviselő-testületi határozat*

*az Evangélikus templom és a temető megvásárlásáról*

*Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott felhalmozási támogatás terhére a Bonyhád-Hidas-Kismányoki Evangélikus Egyházközség tulajdonában lévő alább felsorolt ingatlanokat kívánja megvásárolni:*

*Bátaapáti belterület 205 hrsz.-ú, 8876 m2 területű kivett temetőt 1.000.000,- forintért,*

*Bátaapáti belterület 206 hrsz.-ú, 2504 m2 területű kivett temetőt 300.000,- forintért,*

*Bátaapáti belterület 209 hrsz.-ú, 316 m2 területű kivett templom megnevezésű ingatlant 8.000.000,- forintért*

*Bátaapáti külterület 051/3 hrsz.-ú, 2604 m2 területű erdőt 320.000,- forintért*

*Bátaapáti külterület 063 hrsz.-ú, 2823 m2 területű temetőt 380.000,- forintért*

*Az adás-vételi szerződés megkötésének költségét Bátaapáti Község Önkormányzata vállalja megfizetni.*

*A Képviselő-testület felhatalmazza a polgármestert az adásvételi szerződés aláírására.*

*A Képviselő-testület ezzel egyidejűleg a 56/2022.(V.24.) számú határozatát hatályon kívül helyezi.*

*Határidő: folyamatos*

*Felelős: Krachun Szilárd polgármester*

*Határozatról értesül: Bonyhád-Hidas-Kismányoki Evangélikus Egyházközség (7150 Bonyhád, Dózsa Gy. u. 67.)*

 *Bonyhádi Közös Önkormányzati Hivatal Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete *4 igen szavazattal, 0 nem szavazattal, 1 tartózkodással* a következő határozatot hozta:

**91/2022. (VIII.11.) Képviselő-testületi határozat**

**az Evangélikus templom és a temető megvásárlásáról**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott felhalmozási támogatás terhére a Bonyhád-Hidas-Kismányoki Evangélikus Egyházközség tulajdonában lévő alább felsorolt ingatlanokat kívánja megvásárolni:

Bátaapáti belterület 205 hrsz.-ú, 8876 m2 területű temetőt 1.000.000,- forintért,

Bátaapáti belterület 206 hrsz.-ú, 2504 m2 területű temetőt 300.000,- forintért,

Bátaapáti belterület 209 hrsz.-ú, 316 m2 területű templom megnevezésű ingatlant 8.000.000,- forintért

Bátaapáti külterület 051/3 hrsz.-ú, 2604 m2 területű erdőt 320.000,- forintért

Bátaapáti külterület 063 hrsz.-ú, 2823 m2 területű temetőt 380.000,- forintért

Az adás-vételi szerződés megkötésének költségét Bátaapáti Község Önkormányzata vállalja megfizetni.

A Képviselő-testület felhatalmazza a polgármestert az adásvételi szerződés aláírására.

A Képviselő-testület ezzel egyidejűleg a 56/2022.(V.24.) számú határozatát hatályon kívül helyezi.

Határidő: folyamatos

Felelős: Krachun Szilárd polgármester

Határozatról értesül: Bonyhád-Hidas-Kismányoki Evangélikus Egyházközség (7150 Bonyhád, Dózsa Gy. u. 67.)

 Bonyhádi Közös Önkormányzati Hivatal Bátaapáti Kirendeltségének gazdálkodási főelőadója

Darabos Józsefné képviselő az alábbi kérdéseket, felvetéseket tette fel a polgármesternek:

* A kilátónál az útszéle le lett kaszálva, viszont az út bal oldalán van egy rész, amit ki kell igazítani, mert ott maradt a gaz, továbbá azt tapasztalta, hogy a kilátó környezete rendezetlen. Kérte a polgármestert, hogy a közfoglalkoztatottakat hetente kétszer küldje fel, szedjék össze a szemetet, a padokat, asztalokat takarítsák le, a kukákat ürítsék ki hiszen nagyon sok vendég jár a kilátót megnézni.
* Javasolta, hogy az új játszótérre kerüljön kihelyezésre egy pad.
* Az önkormányzati nagy busz és a platós javítása megtörtént-e? Sajnos nincs platós jármű és a kápolnánál az összesöpört szemét régóta ott van, ezt el kellene szállítani.
* A körforgalomtól a település első házáig lévő útszakasz széle nagyon gazos, ezt ki kellene tisztíttatni a közfoglalkoztatottakkal.
* Az Apponyi Kúriában úgy látja, hogy nem sok vendég van. Hirdetni kellene a szálláshelyet. Továbbá megkérdezte, hogy miért nem lett odafigyelve, hogy a hirdetési szerződés lejárt, és meg legyen hosszabbítva?
* A temetőben lévő hősi halottak sírjait a közfoglalkoztatottak gondozzák, mert el vannak hanyagolva.
* A tavalyi évben a kültéri fitnesz és játszópark beruházási összegét a Minisztérium nem fizette ki, és a kifizetés azóta megtörtént?

Krachun Szilárd polgármester az alábbi válaszokat adta a feltett kérdésekre:

* A kilátóval kapcsolatos felvetésnek utána fog nézni, mert úgy tudja, hogy a közfoglalkoztatottak takarítják a kilátó környékét. A megmaradt fű kaszálása miatt pedig szólt már a karbantartónak, aki elvégezte a feladatot.
* Az új játszótérre a pad kihelyezéséről gondoskodni fog, ha a képviselők is egyetértenek a javaslattal.

A képviselők egyetértettek a pad kihelyezésével.

* Az önkormányzati nagy busz javítása megtörtént, a platós sajnos még nem készült el, kiveszik az autó fekete dobozát, és elküldik a gyárnak mert nem találják a hiba okát, mindkét járműnél az AdBlue adagoló miatt volt a probléma. Továbbá elmondta, hogy a faluban lévő szemét elszállításának nem lehet oka az, hogy nincs platós, mert a saját platósát az önkormányzat rendelkezésére bocsájtotta térítésmentesen.
* A körforgalomtól befelé lévő útszakaszon, már jelezte a közfoglalkoztatottaknak, hogy gazolják ki, továbbá intézkedik a hősi sírok rendbetételének érdekében.
* Az Apponyi Kúriában leginkább hétvégén vannak vendégek, hétköznap kevesebben, de a szálláshely folyamatosan hirdetve van, 4 szálláshelykereső oldalon, és nem tud róla, hogy bármelyik szerződés is lejárt volna. Továbbá elmondta, hogy a későbbiekben el kell gondolkozni azon, a megemelkedett gázárak miatt, hogy a téli időszakban bezárják a kúriát.
* A kültéri fitnesz és játszópark kifizetése még nem történt meg a Minisztérium részéről.

A Képviselő-testület ülésén egyéb hozzászólás, bejelentés nem hangzott el, a polgármester az ülést 14 óra 00 perckor bezárja.

Kmf.

**Krachun Szilárd** **Filczinger Ágnes**

 polgármester jegyző